Комисията се постара да изготви първоначален списък на производствените фактори и източниците, предназначени за използване за всички производствени фактори, като например материали, енергия и труд, използвани от който и да е оказал съдействие производител в производството на продукта, предмет на прегледа.
 (113)
 При липсата на съдействие от страна на китайските производители Комисията използва информацията, предоставена от заявителите и двамата респонденти по приложение III към известието за започване, за да определи производствените фактори при изработката на продукта.
 (114)
 Комисията не получи коментари относно конкретни производствени фактори.
 (115)
 Въз основа на цялата информация, предоставена от заявителя, бяха определени следните производствени фактори и съответната тарифна позиция, където е приложимо:
 Таблица 1
 Производствени фактори
 Производствен фактор
 Код по ХС
 Използван източник
 Стойност
 Суровини
 Амониев параволфрамат
 ex 2841801
 Нетната цена на волфрамовия оксид, включен в амониевия параволфрамат съгласно международната референтна стойност на Platts Metals Week, както е публикувана от Националния център за информация относно минералите към Геоложкия институт на САЩ.
 34,81 EUR/kg
 Разходи за труд
 Разходи за пряк труд
 Заплати в преработваща промишленост
 [N/A]
 Турския статистически институт
 8,15 EUR/човекочас
 Енергия
 Електроенергия
 [N/A]
 Турския статистически институт
 0,06 EUR/kWh
 3.3.4.1. Суровини
 (116)
 Основната суровина за производството на продукта, предмет на прегледа, е амониев параволфрамат. В бележката си от 6 март 2019 г. Комисията посочи,че възнамерява да използва международната референтна стойност на Platts Metals Week, както е публикувана от Националния център за информация относно минералите към Геоложкия институт на САЩ (61) в неговите месечни бюлетини за минералите.
 (117)
 Амониевият параволфрамат трябва да бъде преобразуван във волфрамов метален прах, преди да бъде използван като суровина за производството на волфрамови електроди.
 (118)
 Тъй като международната референтна стойност посочва цената на амониевия параволфрамат спрямо съдържанието му на волфрамови оксиди и трябва да бъдат добавени разходите за неговото преобразуване, данните от референтната стойност бяха коригирани с коефициент от 1,26 плюс 0,767 EUR за килограм от преобразуваната суровина. Разходите за преобразуването, предложени от промишлеността на Съюза, бяха предоставени на заинтересованите страни, като Комисията не получи никакви коментари.
 3.3.4.2. Разходи за труд
 (119)
 По отношение на разходите за труд Комисията посочи в бележката си от 6 март 2019 г., че възнамерява да използва данните, публикувани от Турския статистически институт. По-специално Комисията посочи, че възнамерява да използва почасовите разходи за труд в преработващата промишленост за 2016 г. за икономическата дейност, посочена в раздел В, позиция 24 (производство на основни метали) на NACE Rev. 2 (62), които са последните налични статистически данни (63). Освен това Комисията посочи, че стойностите ще бъдат надлежно коригирани спрямо инфлацията, като се използва публикуваният от Турския статистически институт индекс на цените на производителите на вътрешния пазар (64). С оглед на липсата на коментари Комисията възприе този подход.
 3.3.4.3. Електроенергия
 (120)
 По отношение на разходите за електроенергия Комисията посочи в бележката си от 6 март 2019 г., че тя възнамерява да приложи средната цена за единица електроенергия за промишлени ползватели, посочена в съобщение за медиите, публикувано от Турския статистически институт. С оглед на липсата на коментари Комисията възприе този подход.
 3.3.4.4. Общопроизводствени разходи, ПОАР и печалба
 (121)
 Съгласно член 2, параграф 6а,